SET สัปดาห์หน้าทรงตัว จับตาปัจจัยกรีซตัวชี้นำทิศทางตลาด
บล.ธนชาต มองแนวโน้มการลงทุนในสัปดาห์หน้า นักลงทุนคงจะยังอยู่ในโหมดของ Wait&See ซึ่งถ้าเรื่องของกรีซยังไม่ได้มีอะไรออกมา ตลาดฯก็คงจะยังปรับตัวขึ้นได้ยาก เพราะทุกคนกลัว Downside ไม่รู้ว่า impact จะแรงแค่ไหน พร้อมให้แนวรับ 1,508 จุด ส่วนแนวต้าน 1,520 ถัดไป 1,524-1,525 จุด
26 มิ.ย. 2558

นายอดิศักดิ์ ผู้พิพัฒน์หิรัญกุล นักกลยุทธการลงทุน บล.ธนชาต เปิดเผยถึงตลาดหุ้นไทยวันนี้ (26 มิ.ย.) แกว่งไซต์เวย์ โดยนักลงทุนต่างรอดูเรื่องของกรีซว่าจะเป็นอย่างไรบ้าง ส่วนตัวเลขการส่งออกของไทยที่ออกมาไม่ดี ซึ่งก็คงจะมาจากหลายด้าน ไม่ว่าจะเป็นเรื่องราคาปิโตรฯ และราคาสินค้าเกษตรที่ยังไม่ดี อย่างไรก็ตาม ตลาดบ้านเรายังได้แรงหนุนจากการเริ่มทำ Window Dressing ที่เข้ามาช่วยได้บ้าง
ด้านตลาดภูมิภาคส่วนใหญ่จะปรับตัวลง ยกเว้นตลาดในกลุ่ม TIP ที่ดูแข็งว่าตลาดอื่น โดยเฉพาะตลาดจีนที่ดูจะแย่สุด จากความกังวลที่ตลาดจีนได้ปรับตัวขึ้นไปมากแล้ว และการคุมเข้มมาร์จินด้วย
แนวโน้มการลงทุนในสัปดาห์หน้า นักลงทุนคงจะยังอยู่ในโหมดของ Wait&amp;See ซึ่งถ้าเรื่องของกรีซยังไม่ได้มีอะไรออกมา ตลาดคงจะยังปรับตัวขึ้นได้ยาก เพราะทุกคนกลัว Downside ไม่รู้ว่า impact จะแรงแค่ไหน พร้อมให้แนวรับ 1,508 จุด ส่วนแนวต้าน 1,520 ถัดไป 1,524-1,525 จุด
 
ที่มา: สำนักข่าวอินโฟเควสท์